Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 306

(32) Az elsõ feltétel megvilágítja, hogy a szellemi tulajdonjog átruházására vonatkozó ügylet egy áruvásárlásról vagy áruforgalmazásról, illetve szolgáltatások nyújtásáról vagy azok igénybevételérõl szóló megállapodás, nem pedig olyan megállapodás, amely az áruk elõállítása céljából átruházott vagy engedélyezett szellemi tulajdonjogra vonatkozik, és nem is puszta engedélyezési megállapodás. A csoportmentesítési rendelet nem vonatkozik például az alábbiakra: — olyan megállapodás, ahol az egyik fél a másik fél részére átad egy receptet és engedélyezi, hogy az a recept alapján egy italt gyártson; — olyan megállapodás, amelyben az egyik fél a másik fél részére átad egy mintát vagy egy eredeti példányt, és engedélyezi, hogy az legyártsa és forgalmazza az ezek alapján készített termékeket; — védjegy vagy megjelölés használatának engedélyezése kereskedelmi céllal; — szponzori szerzõdés arról, hogy a fél jogosult magát egy esemény hivatalos szponzoraként hirdetni; — felhasználási szerzõdések, mint például olyan sugárzási szerzõdés, amely jogot biztosít egy esemény rögzítésére és/vagy sugárzására.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes